Poliisipäällikkö lääkärinä
Komissaario työssä on häärinyt taas,
 Kone merkkejä lappuihin lyö.
 Väkijuomien virta on suljettu maass’.
 Siks hällä on lääkärin työ:
 Reseptejä äijille kirjoittaa,
 Jotta spriitä he litrasen saa.

 Näes, tauti on ankara liikkeellä nyt:
 Hevon koipia kolottelee.
 Sama tuska on isäntään siirrähtänyt,
 Se vain kurkkua kuumentelee.
 Siks matka vie polisikammariin
 Ja sieltä vie apteekkiin.

 Hevosystävä tää komissaario on,
 Spriirohtoa kiellä ei tuo.
 Tosi kuitenkin tiedoksi tuotakohon:
 Tuli pamppu nyt päällikön luo,
 Hymy huulilla tyynesti ilmoittaa:
 – Tuolla koskaan ei konia ollutkaan.

1916